馮素波雖然年屆79歲,但仍緊貼潮流,積極經營社交平台和YouTube頻道《貼地嫲嫲馮素波》,近日佢就分享與好友張達明嘅合照,寫道:「開心見老友,係咪好sweet呢,大家都身體健康,精神不褪色。」
抗癌期間金屬中毒
從照片所見,馮素波和張達明於美利酒店打卡熱點手拖手合影,氣氛相當歡愉,不過身穿波點恤衫嘅張達明身形比以往消瘦,面色灰沉,身體狀況令人擔憂。
張達明於2011年確診第三期鼻咽癌,須接受化療及電療。不過治療期間不慎金屬中毒帶來後遺症,曾因化療及電療四肢變得無力及麻痺,活動能力大受影響,右耳聽力更曾試過得返五成,左耳就得八成。
坦言講對白有困難
鼻咽癌痊癒之後,張達明2022年北上拍攝TVB劇集《狀王之王》,又為該劇擔任監製;去年又於電影《100秒》出演高科技科學家,以及演出舞台劇《豐子愷》。
張達明坦言講對白有困難,又指體力和記台詞有啲吃力,但一定會堅持下去,透露每朝起身手腳會麻痺,需要熱身,有時回家後唔太精神,但經過早上活動,晚上嘅手腳靈活度會提高,又指自己每星期都會跑兩至三次步。
原文刊登於 Yahoo 娛樂圈